  Майя Бывальцева Удмурт лулчебертъя арня улсын иворъёсъя «Удмуртия» агентство удмуртъёслэсь улон-вылонзэс лыдпусъёсын возьматэ. Али удмуртъёс финн-угор калыкъёс пӧлын одӥгез тужгес бадӟымез калык. Лыдзыя витетӥ интыын, мадьяръёс, финнъёс, эстонъёс но мордваос бере. Туннэ тросэз удмуртъёс уло Удмурт элькунын. Озьы ик Татарстанын — 23 454 адями, Башкириын — 21 477, Пермь шаерын -20819, Киров улосвылын — 13639, Марий Эл элькунын — 1932. 4-тӥ-10-тӥ оштолэзе быдэс элькунын удмурт лулчеберетъя арня мынэ. Со улсын радъяськись ужрадъёслэн ужпумзы — удмурт лулчеберетэз калык пӧлын вӧлмытон, нырысь ик, пиналъёс, быдэ вуымтэос, егитъёс пӧлын. Солэсь кулэлыксэ валаны луэ лыдпусъёс шоры учкыса. 2002-тӥ но 2010-тӥ арын Россиын калыкез лыдъян-чотанлы йылпумъянъёсты учконо ке, удмуртъёслэн лыдзы 84 сюрс 607 адямилы кулэсмиз, Удмуртиын — 50 сюрслы. 2010-тӥ арын калыкез лыдъян-чотан вылэ пыкиськыса, иворъёсъя «Удмуртия» агентство Удмурт элькунысь удмуртъёслэсь улон-вылонзэс возьматӥсь валтӥсь лыдпусъёсты бырйиз. Тегъёс: Статистика Удмуртия Россия удмуртъёс Мерлык  